قیس بن سکن

قیس بن سکن غزوہ بدر میں شامل صحابی ان کی کنیت ابو زید ہے۔ انصار کے ان چار حفاظ میں سے ہیں۔ جنھوں نے حضرت محمدﷺ کی زندگی میں پورا قرآن یاد کر لیا تھا۔

نام ونسب 
قیس نام ،ابو زید کنیت، قاری لقب ،قبیلہ خزرج سے ہیں ،نسب نامہ یہ ہے ،قیس بن السکن بن قیس بن زعورا، بن حرام بن جندب بن عامر بن غنم بن حدی بن نجار، انس بن مالک صحابی مشہور کے چچا ہوتے تھے۔

غزوات 
غزوہ بدر میں شریک ہوئے۔

وفات 
خلافت فاروقی میں جسر ابو عبید کے معرکہ میں شہادت پائی یہ 15ھ کی اخیر تاریخوں کا واقعہ ہے۔

اولاد 
کوئی صلبی اولاد نہ تھی، اس لیے انس بن مالک کو ترکہ پہنچا۔

فضل وکمال 
معنوی یادگاریں بہت ہیں اور لاکھوں سے متجاوز ہیں،حضرت ابو زیدؓ انصار کے ان چار حفاظ میں ہیں۔ جنھوں نے آنحضرتﷺ کی زندگی میں پورا قرآن یاد کر لیا تھا، اس بنا پر آج جس قدر حافظ موجود ہیں،ان کا سلسلۂ روایت ان بزرگوار تک منتہی ہوتا ہے۔

حوالہ جات 

اصحاب بدر